hu hu hu hu hu hu hu hu hu hu hu en de jv hu hu hu hu hu hu hu hu hu hu hu hu hu id es en en hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en de hu jv hu hu en hu en hu hu en hu en hu en hu en hu hu hu en hu en hu hu hu hu hu hu hu en hu en hu hu hu hu hu en hu en hu hu de hu jv hu hu hu hu en en hu hu en en hu hu hu en hu hu en hu en hu en hu en hu de hu hu hu hu en hu hu hu hu en hu en en hu en hu hu hu hu hu hu hu hu hu hu de hu jv hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu de hu jv hu hu hu hu hu hu hu hu hu hu hu en hu hu hu hu hu hu hu hu hu hu fr hu hu en hu en en en en en en en en en en en en
Korszerűsítés – felújítás célú jelzáloghitel
MNB Zöld hitel részletek és feltételek
A lakosság számára, új lakás építésre, vagy vásárlásra 2021. júliusában beharangozott, maximálisan 2,5%-os kamatozású, 200 milliárdos keretösszegű, egy igénylésben maximum 70 millió forintig igényelhető Zöld hitel részletei elérhetőek az MNB oldalán. A Zöld hitel feltételei közül a legfontosabbak a 10 éves elidegenítési tilalom és az energetikai megfelelés, mely a BB vagy annál jobb energetikai besorolású ingatlanokat jelenti.
Maximálisan igényelhető hitelösszeg 70 millió forint
A Zöld hitel célja az alábbi lehet:
Az új lakáshoz kapcsolódó gépkocsi tároló egyidejű építés és vásárlása a lakással azonos helyrajzi számon, vagy többlakásos lakóépület esetén azonos lakóépületben (annak udvarán, telkén), illetve vásárlása és építése is az új lakással azonos építési telken.
Tetőtér beépítés és emeletre építés. Ezen munkálatok köznyelven érthetően akkor minősülnek új lakásnak, amennyiben külön bejárattal, önálló közműellátással rendelkeznek, illetve önállóan is komfortosak (min. 12 nm lakószoba, WC, fürdőhelyiség az ingatlanon belül, min. 4 nm főzőhelyiség)
Későbbiekben a meglévő NHP Zöld Otthon Hitel is kiváltható lesz vele
Kamatozása 2,5%, de a hitelhez kapcsolódó teljes hiteldíj mutató (THM) ennél magasabb is lehet. A hitelfelvételhez kapcsolódó kezdeti költségek az alábbiak lehetnek
folyósítási díj (legfeljebb a folyósított hitelösszeg 0,75 százaléka, de szerződésenként összesen legfeljebb 100 000 forint)
elő- és végtörlesztési díj (legfeljebb az elő-, illetve végtörlesztett összeg 1%-a, de alkalmanként és szerződésenként legfeljebb 30.000,- forint, ugyanakkor a lakástakarék-pénztári és a családosok tartozáscsökkentőtámogatása díjmentes)
Egyidejűleg igényelt CSOK támogatás mellet kamatmentesen Otthonteremtési kamattámogatott hitel is kérhető (OTK hitel). Kettő meglévő, vagy -fiatal, házastársak esetében- vállalt gyermekek esetében 10 millió forint igényelhető, három gyermek esetében pedig maximum 15 millió forint 0%-os kamatozású hitelre lehetnek jogosultak a családok.
A megítélt összeg szakaszos folyósítás esetén 4 évig hívható le, egyösszegű folyósítást esetében pedig 3 évig. Építési munkáknál 4 év van, de a bankok ennél eddig szigorúbbak voltak. Új lakás vásárlásnál pedig a legtöbb bank csak függőben tartásos adásvételi szerződés (mely a használatba vételi engedély előtt maximum 180 nappal szokott megköttetni) megkötése után fogadja be a hitelkérelmet, van aki tulajdonjog fenntartásos szerződésre is finanszíroz az eddigi gyakorlata alapján melynél akár évekkel későbbi is lehet az átadás.
A célingatlan mindenképp a hitel fedezete kell legyen, azonban pótfedezet bevonása is megengedett. Egy további, már az igénylő(k) tulajdonában lévő ingatlan bevonásával, nagyobb összegű részfolyósítás érhető el, mely építési hitelek esetében tud kifejezetten hasznos lenni, van olyan pénzintézet, amely első szakaszban akár a teljes költségvetés 90%-át kifolyósítja ilyen esetben.
Az utolsó lehívást követően lakcímkártya bemutatással kell igazolni a beköltözést
10 évig nem idegeníthető el az ingatlan, valamint azon túl, hogy nem adható el -öröklést leszámítva- haszonélvezeti joggal sem terhelhető
A hitelintézet a lakáshitel szerződés fennállása alatt jelzálogjogot és terhelési és elidegenítési tilalmat jegyez be. A termékismertető nem tér ki, hogy a Magyar Államon kívül egyéb szereplő például munkáltató, önkormányzati, MFB tehet-e bejegyzést a tulajdoni lapra.
Az ingatlan 10 évig nem adható bérbe.
120 napok túli késedelem és az egyéb elvárások megszegése esetén vissza kell fizetni a hitelt és a támogatás mértékét.
Mennyi idő alatt kapom meg a Zöld hitelt?
A lakásvásárlás hiteligénylés teljeskörű dokumentációjának banki befogadása után a hitelintézet megrendeli az értékbecslést. Ez a folyamat kb. 1-2 hetet vesz igénybe a gyakorlat szerint. CSOK-kal egyidejű igénylés esetében maximum 20 nap, fogyasztóbarát hitel esetében maximum 15 munkanap.
Az értékbecslés elkészülte után a banki bírálat következik, amely során a bank megvizsgálja az igazolt jövedelme(ke)t, az önerő mértékét, a fennálló hitel(eke)t, hitelmúltat, munkáltatót, kapcsolódó cégeket, bankszámla történetet, és az egyéb megadott adatokat. Ez a folyamat kb. 2-5 hetet vesz igénybe
Ezt követi a szerződésírás és a szerződéskötés, ami jellemzően 1-2 hetet vesz igénybe. Velünk való közreműködés esetén jellemzően ekkor szükséges először bemenni egy egyeztetett időpontban a bankfiókban. A közjegyzői díjat a helyszínen szükséges fizetni, de sok bank legalább részben visszatéríti ennek a díját is.
A szerződéskötést követően már csak a hitel folyósítása van hátra, ami általában 2-5 napot vesz igénybe. Az ügyintéző megírja a folyósítási feltételeket, ha valamennyi teljesül a bankok jellemzően néhány napon belül folyósítanak.
Érdemes előre átbeszélni a hitelkonstrukciók és banki bírálati feltételek általános feltételeit, hogy az induláskor már informáltan és gyorsan lehessen elindulni. Díjmentesen segítek eligazodni ebben a folyamatban is.
https://www.egyrolakettore.hu/wp-content/uploads/2021/09/zöld_hitel_részletek-1.jpg 504 1080 Biksi Bendegúz https://www.egyrolakettore.hu/wp-content/uploads/2020/01/egyről-a-kettőre-logó-vektor.jpg Biksi Bendegúz2021-09-29 13:53:112021-09-29 13:53:11MNB Zöld hitel részletek és feltételek
NHP Zöld Otthon Hitel részletei
A lakosság számára, új lakás építésre, vagy vásárlásra 2021. júliusában beharangozott, maximálisan 2,5%-os kamatozású, 200 milliárdos keretösszegű, egy igénylésben maximum 70 millió forintig igényelhető hitel részletei elérhetőek az MNB oldalán.
Nagyvonalakban összefoglalva a részleteket, alapvetően a hiteltermék technikai specifikációjában a fogyasztóbarát hitelekhez hasonlít, az ingatlan a CSOK szabályokban rendelkezett feltételeknek kell megfeleljen, de nincs gyermekhez kötve maga a ZOP hitel. A legerősebb megkötése a 10 éves elidegenítési tilalom és az energetikai megfelelés (mely a BB kategória energiahatékonyabb fele, vagy annál jobb, tehát 90 kWh/m2/év energetikai jellemzőtől korszerűbb ingatlanokat köti ki)
Maximálisan igényelhető hitelösszeg 70 millió forint
Futamidő maximum 25 év
Keret megnyitásának időpontja 2021.10.05.
Hitel célja az alábbi lehet:
Új lakás/lakóház építése (így sajnos üdülő, vagy egyéb besorolású ingatlan finanszírozása nem megengedett)
Új lakás/lakóház vásárlása azzal a megkötéssel, hogy az építtető jogi személyiség kell legyen és más még nem volt tulajdonosa
Az új lakáshoz kapcsolódó gépkocsi tároló egyidejű építés és vásárlása a lakással azonos helyrajzi számon, vagy többlakásos lakóépület esetén azonos lakóépületben (annak udvarán, telkén), illetve vásárlása és építése is az új lakással azonos építési telken.
16/2016. (II.10.) Korm. rendelet szerinti tetőtér beépítés és emeletráépítés. Ezen munkálatok köznyelven érthetően akkor minősülnek új lakásnak, amennyiben külön bejárattal, önálló közműellátással rendelkeznek, illetve önállóan is komfortosak (min. 12 nm lakószoba, WC, fürdőhelyiség az ingatlanon belül, min. 4 nm főzőhelyiség)
Későbbiekben a meglévő NHP Zöld Otthon Hitel is kiváltható lesz vele
Kamatozása 2,5%, de a hitelhez kapcsolódó teljes hiteldíj mutató (THM) ennél magasabb is lehet. A hitelfelvételhez kapcsolódó kezdeti költségek az alábbiak lehetnek
folyósítási díj (legfeljebb a folyósított hitelösszeg 0,75 százaléka, de szerződésenként összesen legfeljebb 100 000 forint)
elő- és végtörlesztési díj (legfeljebb az elő-, illetve végtörlesztett összeg 1 %-a, de alkalmanként és szerződésenként legfeljebb 30.000,- forint, ugyanakkor a lakástakarék-pénztári és a családosok tartozáscsökkentő támogatása díjmentes)
harmadik fél részére fizetendő díjak, költségek: közjegyzői díj, értékbecslési díj/helyszíni szemle díja, tulajdoni lap lekérésének díja, térképmásolat díja, jelzálogjog bejegyzési, törlési díj és a hitel folyósításával összefüggő banki átutalás díja. (ebből a hitelintézetek kampány jellegűen számos költséget elengednek, vagy visszatérítenek)
Egyidejűleg igényelt CSOK támogatás mellet kamatmentesen Otthonteremtési kamattámogatott hitel is kérhető (OTK hitel). Kettő meglévő, vagy -fiatal, házastársak esetében- vállalt gyermekek esetében 10 millió forint igényelhető, három gyermek esetében pedig maximum 15 millió forint 0%-os kamatozású hitelre lehetnek jogosultak a családok. Az sajnos a mostani tájékoztatásból sem egyértelmű, hogy mekkora a Zöld Otthon Hitel minimális hitelösszege.
Megengedett egyedüli tulajdonszerzés is, de az igénylésben szereplő adós/adósok is szerezhetnek tulajdont. Ezeken a szereplőkön túl későbbi öröklést, illetve gyermek tulajdonszerzését leszámítva más nem szerezhet tulajdont.
Energetikai besorolás elvárás: A BB besorolás energiahatékonyabb fele a 90 KWh/m²a összesített energiafelhasználású ingatlanok fogják a program feltételeit teljesíteni. Ez a mostani BB és AA között helyezkedik majd el. Ez köznyelvre lefordítva nagyságrendileg 40% megújuló energiaforrást jelent majd.
A megítélt összeg szakaszos folyósítás esetén 4 évig hívható le, egyösszegű folyósítást esetében pedig 3 évig. Tehát építési munkákra a Terméktájékoztató alapján 4 év van, de a bankok ennél eddig szigorúbbak voltak. Új lakás vásárlásnál pedig a legtöbb bank csak függőben tartásos adásvételi szerződés (mely a használatba vételi engedély előtt maximum 180 nappal szokott megköttetni) megkötése után fogadja be a hitelkérelmet, van aki tulajdonjog fenntartásos szerződésre is finanszíroz az eddigi gyakorlata alapján (melynél akár évekkel későbbi is lehet az átadás), melynél akár releváns lehet a 3 év. De alapvetően a banki gyakorlat lesz várhatóan szigorúbb a folyósításra nem a rendelet.
A célingatlan mindenképp a hitel fedezete kell legyen, azonban pótfedezet bevonása is megengedett. Egy további, már az igénylő(k) tulajdonában lévő ingatlan bevonásával, nagyobb összegű részfolyósítás érhető el, mely építési hitelek esetében tud kifejezetten hasznos lenni, van olyan pénzintézet, amely első szakaszban akár a teljes költségvetés 90%-át kifolyósítja ilyen esetben.
10 éves ottlakási kötelezettség
Az utolsó lehívást követően lakcímkártya bemutatással kell igazolni a beköltözést
10 évig nem idegeníthető el az ingatlan, valamint azon túl, hogy nem adható el -öröklést leszámítva- haszonélvezeti joggal sem terhelhető
A hitelintézet a lakáshitel szerződés fennállása alatt jelzálogjogot és terhelési és elidegenítési tilalmat jegyez be. A termékismertető nem tér ki, hogy a Magyar Államon kívül egyéb szereplő például munkáltató, önkormányzati, MFB tehet-e bejegyzést a tulajdoni lapra.
Az ingatlan 10 évig nem adható bérbe.
120 napok túli késedelem és az egyéb elvárások megszegése esetén vissza kell fizetni a hitelt és a támogatás mértékét.
A termék egyéb érdekes részletei
A 200 milliárdos keretösszeg első 120 milliárdja az igénylésre jelentkező és az MNB által elfogadott bankok között az igénylés sorrendjében kerül megítélésre. A maradék 80 milliárd pedig keret formájában az addigi igénylések mértékében. Így ösztönözve lesznek a bankok az elejétől az aktivitásra.
Amint a keretösszeg kihasználtsága eléri a 20 milliárd forintot onnantól kezdve a hónap első keddi munkanapján elérhetővé teszik az előző hónap utolsó munkanapjának egyenlegét bankonkénti bontásban.
A hiteligénylési folyamat a fogyasztóbarát hitel folyamatával egyezik meg, értékbecslés és teljeskörű dokumentációt követően 15 munkanap a bírálati harátidő maximuma (mely CSOK mellé igényelhető) OTK hitel együttes igénylése esetén 5 munkanappal meghosszabodik. A folyósításra az előzetesen közölt feltételek teljeskörű teljesítését követően 2 munkanapja van a banknak.
Amennyiben a támogatás valamilyen okból megszűnik a hitelnyújtó pénzintézet refinanszírozhatja a terméket maximum a kamatperiódusnak (hitelkamat fixálási ideje) megfelelő referenciakamat felett 3,5 százalékpontos felárral.
A cikk írója hitelszakértő, közgazdász az egyrolakettore blog szerzője.
https://www.egyrolakettore.hu/wp-content/uploads/2021/09/zold_hitel_haz-1.jpg 1440 1920 Biksi Bendegúz https://www.egyrolakettore.hu/wp-content/uploads/2020/01/egyről-a-kettőre-logó-vektor.jpg Biksi Bendegúz2021-09-21 14:05:482021-09-21 16:12:21NHP Zöld Otthon Hitel részletei
Hasznos spórolási tippek lakásfelújítás előtt állóknak
Magyarország lakásállománya meglehetősen elöregedett, lássunk egy ábrát:
Ha a régi házak fejlesztésére nem kellene költeni, akkor is gyakran kell kisebb-nagyobb átalakításokat végezni a megvásárolt, vagy már meglévő ingatlanon.
Több, mint 2 évig újítottunk egy családi házat,  visszabontottuk nyílászáró nélküli falakig, majd a főként saját munkával elkészített belső munkálatokat követően, külső szakemberekkel végeztettünk szigetelési, tetőcsere, napelem telepítési és fűtéskorszerűsítési munkálatokat. A tapasztalatainkat az alábbi pontokba szedve a következők:
Saját munka vs. külső szakember?
Ebben a kérdéskörben a munkaóránk értéke és a pénzügyi lehetőségeink segítenek dönteni. Sok kiadás merül fel a felújítás alatt, de sose tévesszük szem elől, az idő tényezőt sem. Ha más megcsinálja sokkal hamarabb és például már korábban kiadhatóvá válik, akkor lehet, hogy mégsem drágább az, ami elsőre drágábbnak tűnik.
Spórolási tippek saját munka esetére:
Mentesítsd a mestereket: Sokszor lehet spórolni azon, hogy segédmunkás feladatokat megcsináltok akár a barátokkal, akár a családdal. Mi kiszedtük például a meglévő nyílászárókat, kibontottunk barátokkal falakat (jó buli is volt). Le lehet áztatni a tapétát, lehet falakba csöveknek helyet vésni, burkolatot felszedni, nyílászárót kiszerelni, csak hogy néhányat említsek.
Rakd össze részekből: volt olyan, hogy egy tükrös tolóajtót raktunk össze üveglapból és tükörfóliából, mert annyival drágább lett volna megvenni, de így spóroltunk a házilag felszerelt polcokon is. Akkor még inkább indokolt barkácsolni, ha nem, vagy csak nehezen lehet a termékhez jutni, mert például egyediek a méretei.
Ha már beleteszed a saját munkád, akkor ne az eszközökön spórolj: nehéz a felújítás kiadásainak fullasztó tengerében még nélkülözhetőnek tűnő eszközökre költeni, de gondolj arra, hogy mennyivel több idő és vesződés rossz eszközökkel, vagy eszközök nélkül dolgozni! És ezek jellemzően olyan alapvető eszközök, amelyekre később is szükség lehet.
Spórolási tippek külső szakember megbízásának esetére:
Ne szezonban dolgoztass: A mostani konjunktúrában különösen igaz, hogy érdemes az alacsonyabb terheltségű időszakban megbízni a szakembereket. Nyílászárót az asztalosunk szavaival élve mindenkinek ősz végén/tél elején jut eszébe cserélni, kicsit nyugodtabb időszak február környékén van. Érdemes, ha van lehetőség ezt a szempontot is figyelembe venni, hogy ha jobb árat nem is tudunk elérni, de legalább találunk valakit aki elvégzi a munkát. Klímát se nyár elején próbáltassunk meg szereltetni.
Versenyeztesd meg a nagyobb értékű vásárlásaidat: Nagyobb értékű beszerzéseknél sokat lehet spórolni, a gyártók személyes/emailes megkeresésével és versenyeztetésével. Például, amikor a nyílászárót cseréltük, akkor 15 helyre küldtünk (egy bővebb körből leszűkítve) ajánlatkérést, a legalább fele nem is válaszolt (mára lehet még rosszabb ez az arány), az árak pedig még pár évvel ezelőtt is nagyon szóródtak, a legalacsonyabb ajánlatnak a legmagasabb, a háromszorosa volt, pedig milliós tételről volt szó. Ennek is időigénye van, keresgélni cégeket, kapcsolatot teremteni, összehasonlítani az ajánlatokat, mindenki döntse el, mi számára a nagy tétel.
Légy felkészült és ne szégyellj alkudni, a listaár csak egy viszonyítási pont: Saját beszerzés esetén nagy mennyiséget érdemes venni egy szakboltból: ha egy szakboltban, otthagyunk több százezer/millió forintot, akkor egyedi kedvezményeket lehet elérni. Mi azt csináltuk, hogy pontosan kinéztük milyen típusú terméket szeretnénk, annak kinéztük a legjobb online árát, és egyben megvéve a sok szanitert, víz- és fűtésszereléshez szükséges termékeket elértünk 10-15-20%-os árengedményt.
Mi történik, ha csúszás van? A megrendelésnél mindig foglaljátok írásba a legutolsó teljesítési határidőt, amennyiben akkorra nem teljesül, akkor kérj magasabb műszaki színvonalú terméket, többlet szolgáltatást, ingyenes karbantartást. Az időzítésnél fontos, hogy mindig hangsúlyozd ki, hogy milyen fontos, hogy időben befejeződjön a munka – mert egymásra épülnek a folyamatok, vagy kidobnak az albérletből – mert gyakran próbálják az esetleges lebetegedések, vagy egyéb okból történő csúszások esetén azt a munkát sorolják hátrébb, ahol „inkább” érzik, hogy ezt megtehetik.
Nem mindig olcsóbb, ami közel van: Ebben az országban olyan kicsik a szállítási távolságok, hogy egy, az ország másik részén lévő szakember se biztos, hogy felárat kér, hiszen össze tudja szervezni más munkáival a tiédet. Így ki lehet nyugodtan terjeszteni a keresést az egész országra.
Csekkold le a céget: Két hasznos oldal van, amin hivatalosan meg lehet nézni egy cég múltját. www.e-beszamolo.hu, itt meg tudod nézni, milyen befektetett tőke mellett, milyen eredménnyel, mennyi bejelentett emberrel dolgoztat egy cég. www.e-cegjegyzek.hu: itt pedig meg tudod nézni, mikor hozták létre, mi a tevékenysége, felszámolás alatt áll-e, és egyes cégformák esetén azt is, hogy ki a tulajdonosa. Ismerősök tapasztalatait is érdemes megkérdezni, hogy milyen cég hírében áll.
Garancia: Nagy értékű eszköznél, kivitelezésnél mindig térj ki a garanciára: hány év, milyen feltételek esetén lehet érvényesíteni, mi szokott lenni a leggyakoribb meghibásodás. És teljesítési és garanciavállalási igazolást is írass alá a kivitelezővel, hogy biztosan ne tudjon „elfutni”.
Spórolási tippek termékekkel kapcsolatosan:
Teljes élettartam költségeket mérlegelj: Mielőtt véglegesen letennéd a voksod egy új eszköz beszerzése esetén az adott típusra, mindig kérdezd meg a karbantartási/ üzemeltetési és egyéb járulékos költségeket. Nem csak az a fontos, hogy a beszerzési költség mennyi, hanem az is, hogy milyen gyakran, mekkora díjért kell karbantartani, illetve mennyi a hasznos élettartama.
Kifutó modell: Az egyel korábbi szériás, jó minőségű kifutó modell, sokszor ár/érték arányban a legjobb választás. Kifutó termék Legrand fém felfogatású villanykapcsolókat és konnektorokat szereltünk be, szintén jellemzően 50%-os kedvezménnyel.
Az fizet sokat, aki kétszer fizet: Tapasztalataink szerint erősen igénybe vett dolgokból jó minőséget érdemes venni. Például csaptelepek esetében a közületekben/munkahelyen jól működő modellt érdemes választani (nyugodtan kérdezd meg ha találkozol a karbantartókkal).
Add el a kibontott anyagot, vagy vitesd el ingyen: A tetőcserepet ingyen vitték el, de legalább nem kellett a sitt szállításért 40-50 ezret fizetnünk és cserépkályhához használják majd. A kiszerelt, még működő kazánt pedig sikerült jó áron el is adni, de eladtunk kádat, termosztátot, bontott fürdőszobaszekrényt, radiátort. És volt olyan fémáru is, amit a méhtelepre vittünk vissza.
Mi az, ami még befektetésnek is jó? Egy családi házban a szigetelési költségre vetítve a legtöbb energia a födém szigetelésével spórolható meg. A padlás födémgerendái közé 60 nm-en hárman, három nap alatt lefektettük a 200 ezer forint alatti anyagköltségű 20+5 cm-es kőzetgyapotot, a megfelelő párazáró és fedőrétegekkel együtt, és ez azonnal érezhető volt a fűtésszámlán. További megtérülő beruházás a napelem is, de külső árnyékolókra is érdemes költeni.
Használd ki a pályázati támogatásokat. Léteznek Uniós forrású és Önkormányzati támogatások is érdemes körülnézni. Amikor hozzánk először kijöttek a kazánomat javítani, azt mondták, hogy több baj van ezekkel a pályázatokkal, mint amennyi haszon van belőlük. Végül pályázati forrást választottam, és a számlák bekerülése és a regisztráció volt többletköltség. Nem bántam meg, mert ennek eredményeképp így mindenről számlám van, minden garanciális, minden jogszerű, és még olcsóbb is lett.
Lakástakarék: Természetesen felújításra/korszerűsítésre/bővítésre is lehet használni a lakás-takarékpénztárak adókedvezményét. Ha valaki nem szeretne minimum 4 évig megtakarítani, akkor akár a lakás-takarékpénztáraktól is lehet felvenni kölcsönt, vagy megfelelő bankválasztással még utólag is betörleszthetőek a megtakarítások a kereskedelmi banki hitelekbe. Kisebb összegeknél könnyedén elérhető az „ingyen hitel”. Személyes közreműködösömért keress bizalommal.
https://www.egyrolakettore.hu/wp-content/uploads/2020/02/19cikkfokep.png 821 627 HurkeczJudit https://www.egyrolakettore.hu/wp-content/uploads/2020/01/egyről-a-kettőre-logó-vektor.jpg HurkeczJudit2018-07-24 17:18:222020-03-24 20:46:10Spórolási tippek lakásfelújítóknak
Milliókat nyerhetsz, ha hitelből veszel ingatlant
Befektetési célú ingatlan finanszírozásával kapcsolatosan számos kérdés merül fel, legyen szó akár első ingatlan vásárlásról, akár az önerő vs. hitelfelvétel dilemmáiról.
Ha befektetésekről van szó, mindig az adott személy, egyedi kockázatvállalási hajlandóságát és hozamelvárását kell figyelembe venni, azok alapján mindenki el tudja dönteni érdekes-e számára ez a forma. A passzív jellegű jövedelmeken keresztül alapvető vágyaink teljesülhetnek. Egy nagyobb összegű jövedelem kiegészítés mellett, lehet akár négy napos munkahetet vállalni, évente 2 hónapot a világ másik részén tölteni, vagy több időt tölteni a hobbinkkal, jótékonysággal. A cél ugyanaz, az eszköz különböző.
A befektetési célú ingatlan vásárlása nem csak a gazdagok kiváltsága, de aki elkezd befektetni, az idővel a „gazdagok” közé kerül.
Íme egy sematikus módja az ingatlanvagyon növelésének, havi 100 000 forint megtakarítása mellett. Az elsőhöz az önerőt, nagyságrendileg 4 év alatt félre lehet tenni, ezt követően vásárolható egy 15 milliót érő ingatlan részben hitelből, ezt követően kevesebb, mint 7 év alatt vissza lehet fizetni az első ingatlan hitelét a havi 100 000 forint megtakarításból és a havi 80 000 forint bérleti díjból. Azonnal meg is lehet venni a második ingatlant (ehhez már nem kell önerő, mert az előző is fedezetbe adható), az is 15 millióba kerül, ám azt a havi 100 000 havi megtakarítás mellett már 160 000 forint bérleti díjból kevesebb, mint 6 év alatt vissza lehet fizetni. A harmadik 15 milliós ingatlant pedig hasonló elv mentén kevesebb, mint 4,5 év alatt vissza lehet fizetni. Ezt követően tovább gyorsítható a folyamat. Szívesen segítek megtervezni a gyermekek iskoláztatásához, vagy a gondtalan nyugdíjas évekhez szükséges ingatlanok számát és finanszírozását, hisz minden eset más.
Első befektetési célú ingatlan esetében 50% önerő mellett 6,5%-os éves hozam érhető el.
10 millió forintos önerő mellett, 10 millió forintos hitelfelvétellel 18,8 millió forintnyi vagyon érhető el kamatkockázat nélkül, 10 év alatt, ami 6,5%-os hozamnak felel meg. Tehát 10 év alatt majdnem duplájára lehet növelni az ingatlanvagyon értékét.
Egy befektetési célú ingatlan önerőből, vagy két ingatlan hitelből?
Gyakori befektetői dilemma, hogy tisztán önerőből érdemes finanszírozni egy ingatlant, vagy inkább kettőt hitelből.
A hitelképesség értéke tehát forintosítható, persze az ingatlan bérbeadásnak is van költsége – például szerződést kell kötni, találkozni kell a bérlőkkel, de mindenki saját alternatíváit mérlegelve dönthet, megérnek-e neki ezek az adminisztratív költségek 5 millió forint extra jövedelmet 10 év alatt. Hisz 20 millió forintból egy ingatlant vásárolva, a fenti táblázat értelmében 33,7 millió forint vagyon érhető el 10 év múlva, míg két ingatlant vásárolva 38,4 millió forintnyi vagyon érhető el.
Extra hozam, akinek a vásárláshoz nem is kellene hitel
Azt mondják könnyű annak, akinek sok pénze van, de azért azzal is jól kell gazdálkodni. Aki például gyermekének vesz ingatlant és azt mérlegeli, hogy vegyen-e fel hozzá hitelt, vagy önerőből vegye meg azt, annak készítettem egy kalkulációt. Lássuk, mennyit lehet nyerni (a bérleti díjon felül) a hitelből finanszírozott ingatlanvásárláson, a megmaradó önerő alternatív eszközbe fektetésével:
Komplex számítás eredményeképp azt mondható el, hogy a táblázat feltételezései mentén, a hitelfelvétel miatt be nem fektetett összegen 3%-os alternatív hozam mellett 1,6 millió forint extra nyereség érhető el. 6%-os éves hozam mellett pedig 3,5 millió forint, a 3 havi BUBOR változatlanságát feltételezve (ugyan nagyon kedvező a kamatkörnyezet, de ebben a helyzetben még a rövid kamatperiódus is teljes mértékben védhető, hisz a meglévő megtakarításból bármikor végtörleszthető a hitel, ha a kamatkörnyezet azt indokolja). Teljesen kamatkockázat mentes hitelkonstrukcióban, pedig 3,5%-os (mely a 3 éves prémium magyar állampapír hozamának felel meg) alternatíva hozam mellett 306 ezer forint biztos extra nyereség érhető el, 6%-os alternatíva hozam mellett pedig 1,8 millió forint.
A fenti hitelkalkulációk feltételezései:
Az első két esetben olyan 10 éves kamatperiódusú hitellel kalkuláltam, ahol még jövedelmet sem kell utaltatni, a harmadikban 300 ezer forint az elvárt jövedelem és biztosítások megkötése a feltétel (természetesen a számítások ennek a költségét is tartalmazzák), mindhárom esetben 10 éves fix futamidő (tehát nincs a konstrukciókban kamatkockázat). A 20 milliós ingatlant a táblázat feltételezései szerint 120 000 forintért lehet kiadni, és nem növekszik ez az összeg a 10 év alatt, ahogy az ingatlan értékének változásával se számol a kalkuláció, ahogy felújítási költséggel sem. A cikk egyszerű esetet mutatott be, de hitelfelvétel összes visszafizetendői tovább csökkenthetők: kalkuláltam a napokban olyan esetet, ahol minimális kamatkockázat mellett 2 lakástakarék pénztári számlát bevonva, valamint adómentes kafetériából évente 270 000 forintot előtörlesztve, minden kedvezményt figyelembe véve 10 millió forintot kellett visszafizetni a felvett 10 millióra.
https://www.egyrolakettore.hu/wp-content/uploads/2018/03/maiar-shalaby-PZQLYPKf6vQ-unsplashcrop-1.jpg 658 1500 HurkeczJudit https://www.egyrolakettore.hu/wp-content/uploads/2020/01/egyről-a-kettőre-logó-vektor.jpg HurkeczJudit2018-03-10 17:53:352020-03-25 13:05:21Milliókat nyerhetsz, ha hitelből veszel ingatlant
Mibe érdemes befektetni örökség, nagyobb összegű megtakarítás esetén?
Gyakran kérdezik tőlem, hogy mibe érdemes befektetni örökség vagy nagyobb összegű megtakarítás esetében. Csokorba szedem a legfontosabb befektetési elveket és személyre szabott lehetőségeket is vázolok. Természetesen csak az életkor változásával is sokféle élethelyzet állhat elő: akik most kezdik az életüket, vélhetően életük beindításához fogják használni az örökséget. És persze egészen másképp dönt egy nyugdíjhoz közelebb álló személy befektetéseiről.
Néhány örök érvényű befektetési elv:
Az ilyen egyszeri nagy bevételeket nem szabad felélni, hanem félre kell tenni jövőbeli célokra, mint a nyugdíjas évek, vagy a nagy összegű váratlan kiadások. Mindenki ismeri a valóságshow nyerteseinek példáján, hogy hiba nyertek 10 milliókat pár évvel később semmi nem marad belőle csak a keserűség, hogy újra úgy kell élni mint előtte.
A befektetéseket érdemes megosztani, diverzifikálni, porlasztani különböző kockázatú befektetések között. Jól tudja ezt az utcai árus is, aki egy nyári napon a táskájába tesz napszemüveget és esernyőt is, így bármilyen időjárás esetén hazaviszi a kis mellékesét.
Az állami támogatások kihasználásával milliókkal lehetsz gazdagabb. Az állam támogatja a lakossági államkötvény vásárlást, lakáscélú megtakarítást, a magán célú nyugdíj és egészségpénztári előtakarékosságot. A saját befizetéseid 20-30%-át teszi a számláidra az állam.
Lássuk befektetési javaslatunkat és az elérhető nyereségeket:
Mibe érdemes befektetni: Feltételezések, értelmezések
Azért az egyik legjobb befektetés az ingatlan, mert egy nyugdíjhoz hasonló, életjáradék jellegű folyamatos bevételi forrás, így alkalmas például a gyermekek iskoláztatásának finanszírozására. Ezen felül a gyermek otthonhoz jutását úgy szokták segíteni vele, hogy átvállalják a hiteltörlesztőt, ezt követően pedig nyugdíjkiegészítésre is használható. Ha pedig nagy összegű kiadás merül fel, akár el is adható.
10 millió forint önerőből és 10 millió forint hitel felvételével egy bérbeadási ingatlant vásárolva, 10 év alatt két lakásszámlával kombinálva 11,5 millió forint teljesen kockázatmentesen az összes visszafizetendő, melyet a bérleti díjbevételek teljes mértékben fedeznek. Amennyiben az ingatlanok árai magasabbak lesznek 10 év múlva, mint most akkor akár 20 millió forintot meghaladó ingatlanvagyon lesz a kezdeti 10 milliós befektetésből. A finanszírozásban akár lakástakarékkal kombinálva ingyenesen segítek. Az ingatlan kiválasztásánál a lokáció a legfontosabb ezért javasoljuk az otthontérkép ingatlankereső használatát, ahol térképen is ki lehet választani a megcélzott területen elhelyezkedő ingatlant.
Az államkötvények biztos hozamot hoznak, ha lejáratig megtartják őket, de bármikor eladhatóak és az ingatlan hosszabb értékesítési idejével szemben pár napon belül pénzzé tehetőek. A magyar állam támogatja a lakossági állampapír vásárlást. Aki pedig vállalati részvényekbe, vagy kötvényekbe fektet, az állampapírokénál magasabb hozamot is el tud érni nagyobb kockázat vállalása mellett.
Aki nem szeretne nagyobb kockázatot vállalni annak a támogatott államkötvényeket tudjuk javasolni. Aki hajlandó magasabb kockázatot vállalni, de nem járatos a részvények és kötvények világában, annak több befektetési alap vásárlását javasoljuk az államkötvények mellett. Aki pedig tudja, milyen papírokat vásárolna azoknak a TBSZ (Tartós Befektetési Számla) a jó választás.
Az állam a nyugdíj- és egészség pénztári megtakarításokat extra 20%-kal támogatja. A NYESZ (Nyugdíj Előtakarékossági Számla) jóváírásai után szintén 20% adójóváírás érvényesíthető (évente 100.000 forint összegben) és a befektetések hozamai adómentesen hozzáférhetőek, így ezt a formát szintén azoknak javasoljuk, akik nagyobb kockázatot hajlandóak vállalni és tudják mibe szeretnének fektetni.
A gyermek lakáscéljaira a Babakötvényt és a gyermekek részére kialakított hosszú távú lakástakarék megtakarításokat tudjuk javasolni. Egészség és nyugdíjpénztári illetve lakástakarék pénztári termékekkel kapcsolatosan szívesen készítek ingyenes, személyre szóló ajánlatot.
https://www.egyrolakettore.hu/wp-content/uploads/2020/02/bright-bulb-close-up-dark-296324-scaled.jpg 1696 2560 HurkeczJudit https://www.egyrolakettore.hu/wp-content/uploads/2020/01/egyről-a-kettőre-logó-vektor.jpg HurkeczJudit2017-12-22 12:28:172020-03-25 13:11:49Mibe érdemes befektetni örökség, nagyobb összegű megtakarítás esetén?
Lakáskiadás okosan, avagy tapasztalatok és tippek
Lakáskiadás okosan: Ezekre a szempontokra érdemes figyelni. Aktív bérbeadóként összegyűjtött személyes tapasztalatok, adózásról, kiköltözésről, ingatlanosról, üzemeltetési költségekről.
Kicsit olyan érzésem van, mintha azok, akik a bérbeadásról írnak, nem rendelkeznének személyes tapasztalatokkal. 2012-ben a válság mélyén vettünk egy családi házat, melyet a szerencsés felépítése miatt 5 lakrészre tudtunk bontani. Ezek között van egy embernek alkalmas minigarzon, 2 fő részére kialakított mini lakás, és egy kiscsaládos lakrész is. A teljes körű felújítást követően már közel 4 éve adom bérbe a lakóegységeket.
Összegyűjtöttem, hogy nekem milyen tapasztalataim vannak, valamint, hogy ahhoz, hogy korrekt kalkulációt tudjunk végezni milyen inputokra van szükség:
Ki lehet adni közel 12 hónapon keresztül egy ingatlant az adott évben! Egyszer fordult elő az 5 lakásból eggyel, hogy 10 napig nem volt bérbe adva és ez szándékos is volt. Törvényileg másfél hónap a felmondási határidő, ha felmondanak, vagy felmondasz (ettől persze el lehet térni, de bíróságon ez érvényesíthető), ennyi idő alatt pedig egy ingatlant bérbe lehet adni. Felmerülhet a kritika, hogy persze, most (a bérbeadási piac felívelő szakaszában) egy nap alatt is annyian licitálnak a lakásra, hogy akár műveltségi vetélkedővel is lehetne választani a jelentkezők közül, de mi lesz, ha újra egy 2012-es piacba kerülünk? A mi tapasztalatunk az, hogy semmi. A válság alatt is maximum egy hét alatt sikerült a megfelelő bérlőt kiválasztani. Másnak biztosan van ettől eltérő tapasztalata, de a mi tippjeinket a végén összeszedem.
Nem 16% az adó! Ingatlan bérbeadásból származó jövedelemre 2018-tól már csak személyi jövedelemadót kell fizetni (idén pedig csak 1 millió forint jövedelem felett kell, EHO-t is fizetni). A személyi jövedelemadó mértéke jelenleg 15%. A teljes bérbeadási bevételből 10% költségátalány érvényesíthető, tehát effektíve a bérleti díjbevételed 13,5%-át kell befizetned az államnak.
Le kell adózni a bérbeadás bevételét!Nem csak társadalmi érzékenységből, hanem józan racionalitásból. Szoktál bliccelni a BKV-n, kapsz feketén fizetést? Volt már olyan, hogy elkapott az ellenőr, vagy nem időben, vagy egyáltalán nem kaptad meg a munkabéred? Ilyen a bérbeadás is! Ha ügyvéd által írt szerződésed van, és leadózod a bevételed, akkor nem tud fenyegetni a bérlőd. Persze benne van a pakliban, hogy egyszer kifog az ember egy olyan bérlőt, aki nehezen megy el, és ha törvényi útra terelődik az ügy, bizony évekig elhúzódhat. De tapasztalatom szerint, azok a bérlőim, akik akár a kérésemre, akár önszántukból elmentek, szerették volna visszakapni a kauciót, mert a 3 havi bérleti díj egy jelentős összeg és szükségük van rá, a következő helyen.
A bérbeadásból származó jövedelem nem hasonlítható az osztalékhoz! Ha befektetési lehetőségeket mérlegelünk, akkor a kockázatot és a várható hozamokat kell megvizsgálni. Egy részvény, alapvetően nagyon kockázatos, az árfolyama sokkal nagyobb mértékben változik, mint egy ingatlané, persze jobban megnőhet, de nagyobb mértékben csökkenhet is. Ha van egy részvényed és a mögötte álló cég csődbe megy, akkor az értéke nullává válik. Azok a részvények, amelyek sok osztalékot fizetnek jellemzően már az életciklusuk utolsó stádiumában vannak. Azért fizetnek sok osztalékot, hogy ezáltal vonzzák a befektetőket, mert új piacszerzésekkel és innovációkon keresztül már kevésbé tudják. A válság alatt olyan tőzsdei cégek mentek csődbe, amelyekről soha senki nem gondolta volna. Amelyik nem ment csődbe, annak is drasztikusan lement az értéke ehhez képest. Egy következtetést szeretnék csak levonni ebből, az osztalék és az ingatlan bérbeadás teljesen más kockázatú befektetés!
A bérbeadásból származó jövedelmet a bankok elfogadják jövedelemként. Mivel tudjuk, hogy a tőkeáttételből (hitelből) vásárolt ingatlanon nagyobb megtérülést lehet elérni, ezért érdemes egy következő lakás megvásárlásához ezt, a hitelképességet drasztikusan javító eszközt alkalmazni. Vagyis a recept egyszerű vegyél egy lakást, akár hitelből, finanszírozd a törlesztőt a bérleti díjból, és, használd fel a bérbeadásból származó jövedelmedet egy következő lakás vásárlásához, ismételve ezt, amíg el nem éred a céljaid.
Pár szó az építményadóról. Ez bárhogy is vesszük ingatlanadónak minősül, csak nem annak nevezik. Az alapja az ingatlan hasznos alapterülete, az adó alanya a tulajdonos. Budapesten a IX. kerületi lakások után, ha abban nem mi élünk életvitelszerűen, akkor 500Ft/nm/év adót kell fizetni. Az V. kerületben 1430Ft/nm/év, a lakásfejlesztéseiről híres XIII. kerületben, ha üzleti célú tevékenységet végzel a lakásodban 1620Ft/nm/év adókötelezettséged keletkezik. Ez éves szinten egy átlagos lakásméretre vetítve 100 ezer forint alatt marad. Nem szeretnék találgatásokba belemenni, hogy az ingatlanadó bevezetésének mi lenne az alapja, mértéke, felső korlátja, minimuma. Lehetséges, hogy megtörténik a bevezetése, de ne gondoljuk, hogy a 90% fölötti lakástulajdonlási aránnyal rendelkező magyar ingatlanpiacon bevezetnek egy olyan rendszert, ami a lakosságra extrém nagy terhet róna, vagy hogy ha már ilyen intézkedéseket kell bevezetni, akkor más befektetést nem adóztatnának.
Én ingatlanosnak soha nem fizettem hogy bérlőt hozzon! Feltettem az ingatlan.com-ra kép nélkül a hirdetést, feltettem az ingyenes oldalak közül másik kettőre fotóval, és még a válság mélyén is könnyedén kiadtam. Volt, hogy megpróbáltam ingatlanossal, de az információ töredékét se adta át az ingatlanról a bemutatáskor. A bérbeadás egy személyes dolog, évekig én fogok a bérlővel együttműködni. És az igazat megvallva, aki hozzáfér az internethez és személyesen felkeres, nem pedig egy ingatlanirodába sétálnak be, azokkal könnyebb hosszú távon együttműködni, nyitottabbak, rugalmasabbak.
Az üzemeltetés költsége hosszú távú bérbeadásnál rövid távon minimális! A bérbeadó a gépészetért, a lakással átadott eszközök üzemeléséért felelős. Ilyen jellegű költség lehet a fűtésrendszer, vízvezetékrendszer (csövek, szelepek, csapok), villanyrendszer karbantartása, pótlása. A lefolyórendszert a kritikus szakaszokon (mosogatómedencéhez és mosdókagylóhoz vezető leágazás), ha van rá lehetőség, érdemes legalább egy mérettel mindig túltervezni, így nem kell évente a duguláselhárítókat hívni. Az olyan eseményekre, mint beázás, betörés, harmadik személynek okozott kár és társai érdemes biztosítást kötni. Azon a pár beépített dolgon, ami a lakással jár nem érdemes olcsójánoskodni. Válaszd a minőségibb, hosszabb garanciaidejű terméket, mert így a bérlő látja a hozzáállásodból, hogy a minőséget képviseled ezáltal ő is jobban vigyáz rá, valamint magadnak is jót teszel, mert ritkábban kell az eszközhöz nyúlnod.
Nem kell berendezni az ingatlant! Hosszú távú bérbeadásnál egyáltalán nem piaci elvárás, hogy be legyen rendezve, persze, ha magas bérleti díjat fizető külföldieket célzunk meg, akkor talán nagyobb mértékben felmerül, de akkor a bérleti díj is magasabb.
Tippjeink, hogy mit érdemes szem előtt tartani ingatlan bérbeadás esetén:
Jó minőségben, helyen épült/felújított ingatlant érdemes kínálni! Lehet mondani, hogy nem mindenki tudja a legjobb helyeken lévő ingatlanokat megvásárolni, de ez nem luxus, hanem befektetés. A jó helyeken lévő ingatlanokat kisebb mértékben érintik a válság miatti érték- és hozamcsökkenések. Location! Location! Location! Ez a három dolog fontos az ingatlannál. A másik dolog a bérlő számára rentábilisan biztosítható jó életminőség, ahol nem keserítik a bérlő életét a 80 éves elektromos hálózat miatt visszatérő áramszünetek, a folyamatosan szelelő nyílászárók, az igénytelen konyha (amiben a bérbeadó még egy teát se szívesen főzne), a dohos, penészedő falak és fürdő, a lelakott lépcsőház.
Mivel átlag feletti szolgáltatást nyújtasz, árazhatsz magasabban, de ne elszállva. Ha többet tettél bele, nagyobb kell legyen a bevételed is, hogy hozd a megtérülést, ez egyértelmű. Emellett érdemes a piacot letesztelni, hogy mennyi az a maximum összeg, amiért reális időtávon új bérlőt lehet találni. Ezt figyelembe véve lehet biztosítani a 100%-os kiadási arányt.
Köss ügyvéd által írt bérleti szerződést, kérj elégséges kauciót, adózd le!
Válassz bérlőt okosan és rendszeresen személyesen találkozz vele a lakásban! Noha az előbbi pontok komoly előszűrést végeznek az érdeklődőkön, a bérlők nem megfontolt kiválasztása később olyanná válhat, mint az esemény utáni tabletta. A kezdeti izgalomtól a racionalitás háttérbe szorulhat, ami aztán a későbbiekben okoz nem várt, kellemetlen pillanatokat. A szabályokat mindenkivel a legelején kell átbeszélni (írásban is lehet rögzíteni): például ha bármi nem úgy működik a lakásban, mint szokott, rendellenességet tapasztal, akkor a bérlő nem nyúl semmihez csak haladéktalanul értesít. A fizikai jelenléted miatt a korrekt bérlő nem feszélyezve érzi magát, hanem próbál megfelelni a kezdetben vázolt feltételeknek.
Kezeld üzleti partnerként a bérlőd! Remélem fölösleges leírni, hogy a jó bérlő aranyat ér. Kis energia-befektetéssel ezek a kapcsolatok jól tudnak működni: meg lehet kérdezni, hogy érzi magát a lakásban, környéken, van-e valamire szüksége, sőt jó viszonyban meg lehet kérni, hogy szóljon, ha az életében változást tervez: munkahelyváltás, ösztöndíj, gyermekvállalás stb., mert ez érint minket is és erről lehet és kell is beszélni. Bérlők jönnek mennek, ez teljesen életszerű! Személy szerint törvényileg tiltanám, hogy valaki élete végéig albérletben lakjon. Ez nem érzelmi kérdés, a bérlők korrekt viszony, és környezet esetében azért mennek el, mert az élet azt dobta, nekik se kellemes dobozokba pakolgatni. Ezért ne kösd magadhoz X hónap kötelező bérlési idővel őket, inkább pozitívan jutalmazd, aki tovább marad, például nem kell festenie, vagy hogyha megfelelő állapotban adja át az ingatlant, lehet adni neki egy bónusz összeget is.
Légy szociálisan érzékeny! Noha befektetésről beszélünk, aminek szigorú paraméterek és cash-flow-k alapján számoltuk ki a hozamát, néha tegyünk egy lépést hátra és vizsgáljuk meg, hogy ha például egy ösztöndíjas pályakezdő szeretné a lakást kivenni nem túl hosszú távra, de nem tud annyit fizetni, amennyit mi elvárunk, akkor belefér-e nekünk. Segíteni jó érzés, jó példát mutatni pedig még hasznos is.
A bérbeadási célú ingatlan finanszírozási oldaláról pedig ebben a cikkben olvashatsz még.
https://www.egyrolakettore.hu/wp-content/uploads/2020/02/8-cikk.jpg 680 1024 HurkeczJudit https://www.egyrolakettore.hu/wp-content/uploads/2020/01/egyről-a-kettőre-logó-vektor.jpg HurkeczJudit2017-10-21 18:02:202020-03-26 19:01:27Lakáskiadás okosan, avagy tapasztalatok és tippek
alapkamat (4) babaváró hitel (6) bank (8) bankválasztás (8) befektetés (8) befektetési célú ingatlan (6) BUBOR (5) családtámogatás (6) CSOK (10) felújítás (4) futamidő (6) hitel (34) hitelezés (14) hitelfelvétel (12) hitelkamat fixálás (7) hitelkiváltás (3) hitelközvetítő (6) hozam (5) ingatlan (23) jelzáloghitel (7) kamat (18) kamatfixálás (4) kamatkockázat (6) kamatkörnyezet (5) kamatos kamat (4) kamatperiódus (5) kockázat (5) kölcsön (6) lakás (6) lakáshitel (10) megtakarítás (11) mnb (5) NYESZ (3) nyugdíj (3) nyugdíjas évek (4) nyugdíjpénztár (3) pénzügyi edukáció (6) pénzügyi tippek (9) pénzügyi tudatosság (8) thm (7) törlesztőrészlet (5) zöld hitel (7) állami támogatás (21) államkötvény (4) állampapír (5)
Jogi információ: Az oldalon megjelenő tartalmak nem minősülnek hiteltanácsadásnak vagy ajánlatnak, azok kizárólag az oldal szerzőjének szakmai véleményét tükrözik, melynek célja az olvasók minél szélesebb körű, általános jellegű tájékoztatása. Amennyiben személyre szabott információkra van szüksége, vegye fel a kapcsolatot közvetlenül az oldal szerzőjével.
A kényelmes navigációs élmény érdekében sütiket használunk a tartalom és a közösségi funkciók biztosításához, a weboldal forgalmunk elemzéséhez. A weboldalon megtekintheted az Adatkezelési Tájékoztatót és a sütik használatának részletes leírását. ELFOGADOM
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.